Inú ihò kan báyìí ni mo fi ṣe ilé; nígbà tí ó sì pẹ́ díẹ̀ tí mo ti ń gbé inú ihò náà mo tún un ṣe dáadáa mo sì ṣe onírúurú yàrá sí í. Mo ṣe ibùbùn lọ́tọ̀. Mo wá ewé wẹẹrẹ mo kó o jọ mo sì kó ọ̀pọ̀lọpọ̀ ewé títóbí mo fi bo ogunlọ́gọ̀ ewé wọn-ọnnì, mo fi eléyìí ṣe ìrẹ̀rí sí ibùsùn mi. Mo wá òkúta ńlá kan mo fi ṣe ilẹ̀kún mo sì lu ihò kéékèèkéé sí òkè ihò náà, mo fi àwọn wọn-ọnnì ṣe fèrèsé, nítorí bí ó tilẹ̀ jẹ́ pé òkúta ni gbogbo ẹ̀gbẹ́ ihò mi yìí, síbẹ̀ apá kan orí rẹ̀ ni ó jẹ́ òkúta; apá kan tí ó sì jẹ́ erùpẹ̀ ni mo ṣe àwọn fèrèsé mi sí. Àwọn ẹranko ńlá gbogbo ni ó ti ń gbé inú ihó yìí kì n dé ṣùgbọ́n nígbà tí mo ti dé ibẹ̀ ni wọ́ọ́n ti sá jáde fún mi.
Inu iho kan bayii ni mo fi se ile; nigba ti o si pe die ti mo ti n gbe inu iho naa mo tun un se daadaa mo si se oniruuru yara si i. Mo se ibubun loto. Mo wa ewe weere mo ko o jo mo si ko opolopo ewe titobi mo fi bo ogunlogo ewe won-onni, mo fi eleyii se ireri si ibusun mi. Mo wa okuta nla kan mo fi se ilekun mo si lu iho keekeekee si oke iho naa, mo fi awon won-onni se ferese, nitori bi o tile je pe okuta ni gbogbo egbe iho mi yii, sibe apa kan ori re ni o je okuta; apa kan ti o si je erupe ni mo se awon ferese mi si. Awon eranko nla gbogbo ni o ti n gbe inu iho yii ki n de sugbon nigba ti mo ti de ibe ni woon ti sa jade fun mi.